CELEX: 62019CN0679
Language: et
Date: 2019-09-12 00:00:00
Title: kohtuasi C-679/19: Eelotsusetaotlus, mille on esitanud Tribunalul Ilfov (Rumeenia) 12. septembril 2019 – NL versus Direcția Generală Regională a Finanțelor Publice București

16.12.2019   
            
            
               ET
            
            
               Euroopa Liidu Teataja
            
            
               C 423/21
            
         
      Eelotsusetaotlus, mille on esitanud Tribunalul Ilfov (Rumeenia) 12. septembril 2019 – NL versus Direcția Generală Regională a Finanțelor Publice București
      (kohtuasi C-679/19)
      (2019/C 423/27)
      Kohtumenetluse keel: rumeenia
      
         Eelotsusetaotluse esitanud kohus
      
      Tribunalul Ilfov
      
         Põhikohtuasja pooled
      
      
         Apellant: NL
      
         Vastustaja: Direcția Generală Regională a Finanțelor Publice București
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu määruse (EÜ) nr 1889/2005 ühendusse (1) sisse toodava või ühendusest välja viidava sularaha kontrollimise kohta artikli 9 lõiget 1 tuleb tõlgendada nii, et sellega on vastuolus niisugune karistus, nagu on nähtud ette valitsuse määruse nr 707/2006 (Hotărârea Guvernului nr. 707/2006) artikli 653 punktis i, milles on sätestatud, et sularaha summas üle 10 000 euro, mida ei deklareeritud kirjalikult tolliasutustele, konfiskeeritakse kogu summa ulatuses ja lõplikult?
               
            
                  2.
               
               
                  Kas Euroopa Parlamendi ja nõukogu määruse (EÜ) nr 1889/2005 ühendusse sisse toodava või ühendusest välja viidava sularaha kontrollimise kohta artikli 9 lõiget 1 tuleb tõlgendada nii, et sellega on vastuolus see, kui liikmesriigid kohaldavad väärteokaristust, milleks on deklareerimata summa täielik konfiskeerimine, kontrollimata ei enne ega tagantjärele summade päritolu või otstarvet ning olenemata nende päritolust või otstarbest?
               
            
         (1)  Euroopa Parlamendi ja nõukogu määrus (EÜ) nr 1889/2005, 26. oktoober 2005, ühendusse sisse toodava või ühendusest välja viidava sularaha kontrollimise kohta (ELT 2005, L 309, lk 9).